num_pages: 240
description: Tematic, Bonifacia stă la palierul intimist şi face parte din „Ciclul femeilor”, adică din cărţile „cu femei şi despre femei”. Obsesia căutării feminităţii protectoare şi salvatoare este atotcuprinzătoare şi de găsit în toate cărţile lui Paul Goma. În calidorul memoriei afective, a „ţinerii-de-minte-cu-simţăminte”, ele/femeile consemnează etape din biografia tumultuoasă a scriitorului. Femeile care într-o măsură mai mare sau mai mică i-au marcat viaţa sunt evocate, (re)trăite, recreate, alcătuind o galerie memorabilă de personaje. Ca şi celelalte scrieri ale lui Paul Goma, romanul Bonifacia este un ghem din care se desfac amintiri deloc liniştitoare, cu „mirosuri” afrodiziace sau acidulate, dar care lasă semne distincte în creierul cititorului.Fascinaţia descoperirii unui Paul Goma artist al Femeii cu o scriitură învăluitoare, profund erotică, oferind nebănuite delicii estetice, a determinat editorul să-l reia şi să-l relanseze anume pe acest segment. În ediţia de faţă a romanului tema Femeii şi a Erosului uneşte configurativ şi structural doi mari artişti români din Basarabia, aflaţi acum departe de casă: scriitorul Paul Goma şi pictorul Teo Buzu. Cartea ordonează expozitiv ficţiunile acestor erotografi iubind femeia prin cuvinte şi desen, prin litere și linii, prin experimente textuale şi picturale, executate pe albul hârtiei spre încântarea noastră.Aliona GRATI
language: French
title: Bonifacia
publisher: Non Renseigné